Pengiktirafan kesatuan sama jantina di Estonia

Sejak 1 Januari 2016, Estonia telah mengiktiraf kesatuan sama jantina dengan membenarkan pasangan sama jantina untuk menandatangani persetujuan bersekedudukan. Selain itu, pada Disember 2016, mahkamah menetapkan bahawa perkahwinan sama jantina yang dilangsungkan di luar Estonia adalah sah di Estonia.

Sejarah

Pada Disember 2005, rang undang-undang keluarga yang baru dilancarkan oleh Menteri Kehakiman Estonia yang secara jelas mentafsirkan perkahwinan sebagai penyatuan di antara seorang lelaki dan seorang wanita, dan ia menyebabkan perdebatan umum mengenai isu pengiktirafan untuk kesatuan sama jantina. Debat umum itu dilakukan oleh Menteri Hubungan Sosial yang mengatakan reservasi tentang undang-undang draf. Perdebatan umum telah menarik perhatian kumpulan hak asasi LGBT, yang menentang rang undang-undang keluarga dan mendesak Kerajaan supaya tidak membezakan pasangan sama jantina dan pasangan berlainan jantina dalam perkahwinan dengan menyatakan, "Kami menyeru kerajaan untuk menyingkirkan klausa di dalam draf undang-undang keluarga, yang mana tidak membenarkan pendaftaran perkahwinan perkongsian hidup pasangan sama jantina". Pada 4 Januari 2006, lima NGO Estonia menyokong hak LGBT dengan mengeluarkan kenyataan akhbar meminta Kerajaan untuk menggubal undang-undang perkongsian hidup yang baru untuk memberi pasangan sama jantina hak yang sama dengan pasangan berlainan jantina.

Di masa yang sama, sejumlah ahli politik konservatif pula menyatakan bahawa Estonia belum bersdia untuk perkahwinan sama jantina, dan tiada keperluan untuk mencipta undang-undang berbeza untuk kesatuan sama jantina memandangkan undang-undang sedia ada telah telah menyatakan perlindungan terhadap sebahagian kesatuan, walaupun tidak menyebut kesatuan sama jantina secara eksplisit. Väino Linde, Ketua Suruhanjaya Perlembagaan Riigikogu (Parlimen Estonia), menyatakan bahawa dia "gembira melihat pandangan konservatif di Parlimen dan di Suruhanjaya Perlembagaan".

Pada tahun 2005, Parti Demokratik Sosial merupakan satu-satunya parti politik Estonia yang menyokong perkahwinan sama jantina. Parti Pusat dan Parti Pembaharuan pula berkata mereka akan bertolenrasi dengan undang-undang sedemikian. Banyak parti berhaluan kanan, terutama Res Publica dan Kesatuan Patria Pro,  menyatakan bantahan mereka.

Perjanjian bersekedudukan
Pada Julai 2008, Menteri Kehakiman mengumumkan draf undang-undang untuk pendaftaran perkongsian hidup pasangan sama jenis. Undang-undang tersebut, pada mulanya dijangka berkuatkuasa pada tahun 2009, bertujuan untuk menyediakan sejumlah hak untuk pasangan sama jantina, seperti warisan dan pemilikan harta bersama. Undang-undang ini mendapat sokongan kebanyakan pihak di Parlimen Estonia.

Kementerian Kehakiman mengkaji cadangan untuk pendaftaran pasangan yang belum berkahwi, termasuk pasangan sama jantina. Sebuah laporan yang komprehensif telah dikeluarkan pada Julai 2009 yang meneliti tiga jenis pilihan: mengiktiraf persekedudukan yang tidak didaftarkan; mencipta pendaftaran perkongsian hidup; dan memanjangkan perkahwinan pasangan sama jenis. Pada 1 Julai 2010, undang-undang keluarga yang baru diluluskan, mentafsirkan perkahwinan sebagai di antara seorang lelaki dan seorang wanita dan mengisytiharkan kesatuan sama jantina adalah "batal dan tidak sah". Perdana Menteri, Andrus Ansip berkata, "Saya tidak percaya bahawa Estonia, Latvia dan Lithuania tidak lama lagi akan menerima perkahwinan sejenis di mata undang-undang". Beliau memutuskan bahawa pengiktirafan hubungan sama jantina tidak bertentangan dengan Perlembagaan Estonia. 

Parti Pembaharuan dan Parti Demokratik Sosial menyokong pengenalan undang-undang perkonsian, dengan membantah bangkangan konservatif Kesatuan Patria Pro dan Res Publica (kini telah bersatu).Parti Pusat pula menyokong perbincangan mengenai isu ini. Rang undang-undang tersebut telah didrafkan pada Ogos 2012 oleh Menteri Kehakiman dan di bawah konsultasi sehingga 1 Oktober 2012. Pada Mac 2014, sekumpulan ahli parlimen memulakan tugas dalam draf rang undang-undang untuk mengawal selia status undang-undang pasangan bersekedudukan. Rang undang-undang telah dihantar ke Parlimen pada 17 April 2014. Pada 22 Mei, rang undang-undang ini telah disokong oleh Kerajaan. Pada 19 Jun 2014, Parlimen telah menolak usul dalam bacaan pertama dengan undian 32-45. Bacaan kedua telah dilakukan pada 8 Oktober, dengan undian 35-42 dan sekali dikalahkan dengan undian 41-33. Rang undang-undang tersebut akhirnya diluluskan dalam undian terakhir pada 9 Oktober dengan undian sebanyak 40-38.Ia telah ditandantangan oleh Presiden Toomas Hendrik Ilves pada hari yang sama dan dikuatkuasakan pada 1 Januari 2016.

Perkahwinan sama jantina
Perkahwinan sama jantina pertama diiktiraf oleh mahkamah pada Disember 2016. Padangan tersebut, dua orang lelaki yang telah berkahwin di Sweden dan kini menetap di Estonia telah mendaftarkan perkahwinan mereka pada penghujung Januari 2017. Pada mulanya, sebuah mahkamah di Harju County menolak pendaftaran perkahwinan mereka, namun pasangan tersebut membuat rayuan. Pada bulan Disember, Mahkamah Tinggi Tallinn memutuskan bahawa semua perkahwinan yang dilakukan di negara lain mesti dimasukkan ke dalam daftar penduduk Estonia apabila seseorang itu bermastautin di Estonia atau diberikan kewarganegaraan Estonia.

Pada Mac 2017, Mart Helme dari Parti Rakyat Konservatif dalam ucapannya di Riigikogu telah mengancam hakim-hakim yang membuat keputusan tersebut. Ramai yang mengkritik pandangan beliau termasuk Presiden Kersti Kaljulaid, Ketua Hakim Priit Pikamäe dan Yang di-Pertua Parlimen, Eiki Nestor.

Pandangan umum
Satu tinjauan umum telah dijalankan pada bulan Jun 2009 menunjukkan bahawa 32% daripada rakyat Estonia percaya bahawa pasangan sama jantina harus mempunyai hak undang-undang sama seperti pasangan yang bertentangan jantina. Sokongan adalah 40% dari golongan muda dan hanya 6% dari golongan tua.

Pada September 2012, sebuah lagi tinjauan umum dilakukan dan mendapati 34% rakyat Estonia menyokong perkahwinan sama jantina dan 46% menyokong pendaftaran perkongsian hidup. Kajian tersebut mendapati 51% etnik Estonia menyokong dan hanya 35% etnik Rusia yang menyokong.
 
2015 Eurobarometer pula mendapati 31% rakyat Estonia berpendapat perkahwinan sama jantina perlu dibenarkankan di Eropah, berbanding 58% menentang.

Sebuah tinjuan yang bermula dari 28 Mac sehingga 10 April 2017 mendapati sokongan terhadap pendaftaran perkongsian hidup sama jenis tidak berubah dalam amsa tiga tahun (45% vs 46%), manakala menyokong perkahwinan sama jantina meningkat sehingga 39%  berbanding 52% menentang (berbanding 60% menentang pada tahun 2012 dan 64% pada tahun 2014). Ia juga mendapati penerimaan homoseksualiti meningkat dari 34% pada tahun 2012 kepada 41% pada tahun 2017, dengan 52% menentang.

Rujukan

Pautan luar
Call for action – support same-sex partnership rights in Estonia, International Lesbian & Gay Association (Europe)

Hak LGBT di Estonia
Hak LGBT di Eropah